**ОТЧЕТ**

**за осъществената контролна дейност от РИОСВ-Пазарджик**

**за месец август 2023 г.**

През **м. август 2023 г.** експертите и специалистите на РИОСВ-Пазарджик извършиха **77** проверки в **69** обекта, от които **46** са планови и **31** извънредни. В рамките на осъществения контрол са дадени **18** предписания за отстраняване на констатирани несъответствия и предприемане на мерки. За периода са предприети действия по **12** сигнала.

През м. август експерти на РИОСВ-Пазарджик взеха участие в комисия за проводимост на речните корита в гр. Панагюрище и в заседание на комисия по чл. 17 при ОД “Земеделие“.

**Административнонаказателна дейност**

През м. август 2023 г. са съставени 3 (три) броя АУАН за констатирани административни нарушения на екологичното законодателство и един ПАМ по реда на глава шеста, раздел I от ЗУО за извършване на дейности по оползотворяване на неопасни отпадъци без регистрация.

АУАН е съставен на юридическо лице по Закона за водите.

АУАН е съставен на юридическо лице по Закона за управление на отпадъците.

АУАН е съставен на юридическо лице по Закона за биологичното разнообразие.

През м. август 2023 г. няма наложени санкции по реда на чл. 69 от ЗООС.

Събраните суми от РИОСВ-Пазарджик по наложени глоби и санкции през м. август 2023 г. са в общ размер 4331.88 лева, от които:

Събрани суми от наложени санкции по чл. 69 от ЗООС – няма събрани за м. август. Платените глоби/имуществени санкции по НП за нарушения на екологичното законодателство и влезли в сила НП/по транзитната сметка за м. август 2023 г. са в размер на 4331.88 лв. /от тях едно споразумение по чл.58 г от ЗАНН за 700 лв./.

Събрани от НАП по наложени глоби и/или санкции по специалните закони – събраните за м. август 2023 г. са в размер на 0 лв

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол по Закона за генетично модифицираните организми.

Контрол по Закона за лечебните растения.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* упражняване на контрол върху спазването на условията, поставени в Решенията по реда на Глава шеста от ЗООС, издадени от директора на РИОСВ-Пазарджик;
* опазване на защитени животински видове чрез изпащане на екземпляри в безпомощно състояние в спасителен център, връщането им в природата в подходящи местообитания.
* участие в комисия за проводимост на речните корита в гр. Панагюрище;
* наблюдение и контрол върху пожарната безопасност в резерватите;
* спазване на законодателството (ЗБР) при осъществяване на съгласувано ИП;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **23;**
* Проверки по Закон за водите - **12;**
* Проверки по Закон за почвите - **1**;
* Проверки по прилагане на гл. 6 на ЗООС **– 7;**
* Комплексни проверки на дружества с КР - **2**;
* Комплексни проверки на дружества без КР - **2**;
* Проверки по прилагане разпоредбите на ЗЧАВ - **4;**
* Закон за генетично модифицираните организми **- 4;**
* Контрол по ЗБР и ЗТЗ - **20**;
* ЗЗЗВВХВС - **1;**
* Други по ЗООС – **1**;

**Планови комплексни проверки на обекти без комплексно разрешително:**

* „Орика мед България“ АД, гр. Панагюрище - предприятие за производство на експлозиви за граждански цели в гр. Панагюрище. Проверени компоненти и фактори на околната среда: „въздух“, „води“ и „химични вещества“. При извършената проверка не са установени несъответствия с нормативните изисквания на ЗЧАВ, ЗВ и ЗЗВВХВС.
* „Автоден“ ЕООД - площадка за разкомплектоване на ИУМПС в с. Мокрище, общ. Пазарджик - проверка по компонент „води“ и фактор „отпадъци“. Проверени са условията, поставени в документа по чл. 35 от ЗУО. Не са установени несъответствия с нормативната уредба по ЗУО. При проверката не е осигурен достъп до ревизионния отвор на септичната яма на площадката. Дадено е предписание по компонент „води“ да се извърши ревизия на утаителната камера на септичната яма и да се осигури постоянен и безопасен достъп до ревизионния отвор на септичната яма. Предстои последващ контрол.

**Атмосферен въздух** – през м. август 2023 г. по ЗЧАВ и подзаконовите нормативни актове са извършени 4 проверки на 4 обекта – 3 планови и 1 извънредна. Дадени са 3 предписания. Експертите взеха участие в 1 комплексна проверка на обект без КР и в 2 проверки на оператори с издадено КР. Спазват се поставените в КР условия - № 9 - емисии в атмосферата и № 12 - шум.

**По ЗЧАВ и подзаконови нормативни актове:**

**Планови проверки**

По Регламент № (ЕС) №517/2014 г. за флуорсъдържащите парникови газове e извършена проверка на цех за преработка на плодове и зеленчуци в гр. Пазарджик. На оборудването, заредено с ФПГ, са извършвани проверки за течове в кратността, съобразена със зареденото количество. Няма установени течове от системата.

По Наредба №7 от 21 октомври 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации и Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници, е извършена проверка на дърводелски цех в с. Главиница, общ. Пазарджик. При проверката се установи, че е прекратена дейността в инсталацията за нанасяне на покрития върху дървесни повърхности. Издадена е заповед за заличаване по чл. 30л, ал. 18 от ЗЧАВ на инсталацията от регистъра по чл. 30л, ал. 1 от ЗЧАВ и обезсилване на издаденото удостоверение от директора на РИОСВ-Пазарджик.

По Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници, е извършена проверка на цех за производство на пелети в с. Оборище, общ. Панагюрище. Не са констатирани нарушения или несъответствия с нормативната уредба по ЗЧАВ.

**Извънредни проверки**

Във връзка с дадено предписание за съгласуване на точки за вземане на проби/извадки за извършване на регламентирани измервания, дадено по реда на глава трета от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници, е извършена проверка на оризарна в с. Гелеменово, общ. Пазарджик. Извършено е съгласуване на две пробовземни точки на два неподвижни източника. За четири от аспирационните устройства, свързани към неподвижни източници се установи, че височината на изпускащите устройства не съответства на изискванията, поставени в чл. 4, ал. 3 от Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници. Дадени са 2 предписания. Предстои последващ контрол.

Сигнал, получен на „Зелен телефон“ на РИОСВ от жител на с. Мало Конаре, общ. Пазарджик за замърсяване на въздуха от съсед на сигналоподателя, който изгаря гуми в котел за парно отопление, е изпратен по компетентност на Община Пазарджик.

**По Закона за защита от шума в околната среда (ЗЗШОС)**

Извършен е анализ на резултатите от доклад за извършени СПИ на промишлен шум в околната среда. Не са установени превишавания на граничните стойности на еквивалентните нива на шум по границите на производствената площадка и в мястото на въздействие.

Извършени са оценки на резултатите от представени доклади за проведени СПИ на емисии на вредни вещества, изпускани в атмосферния въздух от 20 изпускащи устройства на 5 производствени обекта в гр. Панагюрище, гр. Септември и с. Варвара, общ. Септември, както и на 2 изпускащи устройства на РДБО Панагюрище. Анализът показва, че са спазени емисионните норми.

Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. юли 2023 г. Анализът им показва, че са спазени емисионните норми, посочени в издаденото КР на оператора.

Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени.

Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. август са изготвени 15 становища.

**Води** – през м. август от експертите в направлението са извършени 12 проверки на 12 обекта, от които 5 планови по Закон за водите и 7 извънредни. Експертите взеха участие в проверка на обект с КР. Във връзка с постъпили ИП за провеждане на процедури по ОВОС и ЕО са изготвени 7 становища по компонент „Води“.

За установено нарушение на Закона за водите е съставен АУАН на „ВиК услуги“ ЕООД, гр. Пазарджик - за превишение на ИЕО от Заустване №1 по показатели Общ фосфор и Общ азот.

Извършените планови проверки - по Заповед РД-1188/2022 г. на МОСВ са за провеждане на емисионен контрол. Взети са водни проби от „Велог България“ ЕООД, с. Варвара - ТМСИ, „Асарел Медет“ ЕООД, гр. Панагюрище.За отстраняване на отклонения от технологичния режим на работа на съоръженията и предприемане на превантивни мерки при извършените проверки са дадени 9 предписания. Предстоят проверки за изпълнението им.

Извънредни проверки:

* По дадено предписание на мандра в с. Равногор за почистване на мазниноуловител за отпадъчни води. При извършената проверка се констатира, че предписанието е изпълнено.
* По сигнал за наличие на мъртва риба в р. Луковица е сформиран екип от експерти на РИОСВ-Пазарджик и БД ИБР. От извършения оглед на река Луковица, след н-ще „Вельова баня“ не е установено замърсяване на водите на р. Чепинска. Констатирано е наличие на преливник на ГК към р. Луковица. Извършен е оглед на ГК с представители на В и К дружеството в гр. Велинград на което е дадено предписание да се предприемат мерки за преустановяване заустването на БФВ от преливника на ГК. Извършена е повторна проверка, при която не е констатирано наличие на мъртва риба в река Луковица.
* По дадено предписание за прекратяване изтичането на отпадъчни води в яз. Доспат, к.к. „Орлино“, общ. Сърница. При извършената проверка се констатира, че предписанието е изпълнено.
* По сигнал за мъртва риба в р. Чепинска, след карстов извор „Клептуза“. При извършения оглед се констатира наличие на единични бройки мъртви рибки от вида Американска дъгова пъстърва в речното легло, след пъстървово стопанство „Клептуза“. Причината е аварирал дървен савак на басейн за отглеждане на пъстърва, от който да момента към реката са изтекли около 250 кг. рибки /с тегло от 5 до 100 грама/. Не е установено замърсяване на водите на р. Чепинска. Част от попадналата риба в реката от рибарника е наранена и от температурната разлика е мъртва.
* По сигнал за мъртва риба е извършен оглед на р. Чепинска в района на с. Драгиново. Установено е наличие на мъртва риба от железния мост на с. Драгиново надолу, по течението на реката, основно от вида мряна и кефал, с размери от 5 до 20 см. По заявка на БД ИБР са взети водни проби от река Чепинска. Видимо не се установи замърсяване на водите й. Извършена е проверка на минерален плаж с ресторант в с. Драгиново. Установено е нерегламентирано заустване на отпадъчните води от обекта в р. Чепинска. Взета е водна проба за анализ. Резултатите от извършените ФХА показват завишение на МДК, характерни за битово-фекални отпадъчни води. Съставен е АУАН по Закона за водите за установеното нерегламентирано заустване на отпадъчни води в р. Чепинска.

**Почви –** презм. август е извършена планова проверка на база за ремонт на пътно-транспортна и пътно-строителна техника в с. Елшица, общ. Панагюрище. На площадката са налични абсорбенти за използване при разливи на нефтопродукти от дейността на дружеството. Няма засегнати почви на съседни имоти и земеделски земи от дейността. Не се констатира нарушаване на изискванията и разпредбите на Закона за почвите и Закона за опазване на земеделските земи.

Експертът от направлението взе участие в комплексна проверка на оператор с комплексно разрешително. Не е констатирано неизпълнение на условията от КР, Закона за почвите, Закона за опазване на земеделските земи.

**Биологично разнообразие и НЕМ** – през м. август експертите и специалистите от направление БРЗТЗ извършиха 24 проверки в 20 обекта, в т. ч. 15 планови, 9 извънредни и 12 обхода. Дадени са 2 предписания, съгласно разпоредбите на Закона за защитените територии (ЗЗТ). Съставен е 1 АУАН за установено административно нарушение на Закона за биологичното разнообразие (ЗБР) - несъгласувана с РИОСВ-Пазарджик сеч на дървесна растителност в коритото на река Марица.

През отчетния период, от специалистите подвижна паркова охрана са извършени 9 планови проверки и 12 обхода в резервати „Купена“, „Беглика“, „Дупката“ и „Мантарица“. Не са констатирани нарушения. Осъществено е постоянно наблюдение на пожарната обстановка. Въпреки повишената пожароопасност няма възникнали пожари на територията на резерватите.

Извършени са 4 проверки по Закона за генетично модифицирани организми (ГМО), съвместно с експерт от ИАОС, по утвърдени от министъра на ОСВ и директора на ИАОС графици. При три от проверките са взети проби. Изследването за наличие на ГМО се извършва в лабораторията на ИАОС в гр. София. Резултатите ще станат известни по-късно тази година. Четвъртата проверка е на лаборатория, която има разрешение за работа с ГМО. Не са установени нарушения и не са дадени предписания.

След получен сигнал за разполагане на палатки и каравани около яз. „Широка поляна“, е извършена проверка на защитените местности „Широка поляна“ и „Кавал тепе“, край яз. „Широка поляна“. Установено е, че сигналът е основателен в тази си част – върху площи в защитените местности, за които има забрана за лагеруване съгласно плана за управление, е имало разположени палатки и каравани. Дадени са 2 предписания на ТП ДЛС „Широка поляна“ за отстраняване на нарушенията и недопускане на нови.

Извършена е инвентаризация на предоставени електрически огради на пчелари чрез договор за безвъзмездно ползване на движима вещ, в землищата на с. Нова Махала и с. Юндола. Не са констатирани нарушения.

След постъпил сигнал за висящ прилеп от таван в помещение в сградата на ОББ в гр. Пазарджик, е извършена проверка от експерти на РИОСВ, които констатират, че от таван на коридор в сградата виси прилеп в състояние на дневен покой, без видими наранявания. Преценено е, че мястото не е безопасно за прилепа и че оставането му в сградата може да задейства охранителната система през нощта. Взето е решение да бъде изведен от сградата. Заловен е от експерти на РИОСВ-Пазарджик по безопасен за прилепа способ и е освободен в подходящо за вида място.

През м. август са получени общо осем (8) сигнала на „зелен“ телефон и по ел. поща: седем (7) от сигналите са свързани със защитени видове (бял щъркел, чухъл, прилеп, керкенез, пчелояд, щиглец и прилеп). За пет (5) от тях са предприети действия, съгласно чл. 39, ал. 2, ал. 2 от ЗБР - изпратени са за лечение и възстановяване в спасителен център, а за останалите два (2) – действия, съгласно чл. 39, ал. 2, т. 1 от ЗБР - пуснати са на свобода в подходящ район. За един от сигналите е за нарушения в защитени територии ЗМ „Широка поляна“ и „Кавал тепе“ - описан е по-горе.

Експерт от направлението взе участие в комисия за проводимост на речните корита в гр. Панагюрище по заповед на кмета на община Панагюрище.

Изготвени са: 37 писма по реда на чл. 2, ал. 2 от *Наредбата за ОС,* 13 вътрешни становища, 4 Решения по ОС и 11 др. писма и справки.

Постигнат ефект от контролната и превантивната дейност: осигурено е наблюдение и контрол върху пожарната безопасност в резерватите, предотвратяване и отстраняване на нарушения в защитени територии и защитени зони, спазване на условията за безопасна работа с ГМО и недопускане на неволно освобождаване на ГМО в околната среда, опазване на защитени животински видове чрез изпащането на екземпляри в безпомощно състояние в спасителен център, връщането им в природата в подходящи местообитания, опазване на растителния вид „Алпийско сграбиче“ чрез провеждане на мониторинг на находището на вида, упражнен контрол върху ползватели на електрически огради, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. август 2023 г. по ЗУО са извършени23проверки в 21 обекта, от които 11 са планови и 12 извънредни. Дадени са 3предписания. Съставен е АУАН за извършване на дейности с отпадъци без документ по чл. 35 от ЗУОна обект за производство на пелети и пакетиране на талаш в гр. Пазарджик.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол по спазване изискванията на Регламент (EO) №1013/2006, проверки по сигнали, за чистотата на населените места, РПМ, ОПМ, речни легла и прилежащите им територии, проверки по писма на МОСВ, последващ контрол.

**Планови проверки:**

Извършени са планови проверки на община Ракитово и община Сърница относно задълженията на кметовете по чл. 52, ал. 6 от ЗУО и във връзка с изпълнение задълженията по чл. 19, ал. 3, т. 10 от ЗУО. Не са констатирани нарушения или несъответствия с разпоредбите на ЗУО.

Извършени са планови проверки на обект за преработка на дървен материал и производство на пелети в гр. Сърница, на обект за производство на печки и камини на твърдо гориво в гр. Пещера и на площадка за третиране на отпадъци в гр. Панагюрище. Проверени са условията, поставени в документа по чл. 35 от ЗУО. Извършен е контрол по изпълнение на разпоредбите на ЗУО и подзаконовите нормативни актове. Не се констатираха пропуски и нарушения на ЗУО.

Извършена е планова проверка на площадка за третиране на ИУМПС, ИУЕЕО, НУБА и други опасни и неопасни отпадъци в гр. Велинград. Изпълняват се условията, поставени в част III на издадения документ за дейности с отпадъци. Не са установени нередовности.

Извършени са планови проверки на площадки за третиране на ИУМПС, ИУЕЕО, ОЧЦМ и др. опасни и неопасни отпадъци в гр. Панагюрище. Проверени са условията, поставени в документа по чл. 35 от ЗУО. Не са установени несъответствия с нормативната уредба по ЗУО. Изпълняват се условията, поставени в издадения документ за дейности с отпадъци. Дадени са предписания за представяне в РИОСВ-Пазарджик на документи, изискващи се по НИУМПС и по ЗУО, неналични по време на проверката. Предписанията са изпълнени.

Извършена е планова проверкана фирма за производство на безалкохолни напитки в с. Драгиново, общ. Велинград. Представени са документи, които се изискват във връзка с продуктова такса опаковки. Дадено е предписание да се извърши регистрация в публичен регистър по чл. 45, ал. 1, т. 13 от ЗУО, съгласно изискванията на чл. 74, ал. 1 от Наредбата за опаковки и отпадъци от опаковки и чл. 31 от Наредбата за намаляване на въздействието на определени пластмасови продукти върху околната среда.

**Извънредни проверки:**

Извършена е извънредна проверка на площадка в гр. Пазарджик във връзка с чл.70(2) от ЗУО. Площадката отговаря на законовите изисквания за отпадъци, които се добавят. Изменено и допълнено е издаденото разрешение за дейности по третиране на отпадъци във връзка с добавяне на нови видове отпадъци.

Извършени са 5 извънредни проверки във връзка с изпълнение на дадени предписания на кмета на общ. Велинград и на директора на ТП ДГС „Алабак“ за почистване на терени, замърсени с отпадъци. Дадените предписания са изпълнени. Почистени са 26 терена, замърсени с отпадъци - 2 в земл. на гр. Ракитово, 3 в земл. на гр. Велинград, 2 в земл. на с. Рохлева, 1 в земл. на с. Кандови, 8 в прилежащи територии на р. Чепинска, земл. на с. Драгиново, общ. Велинград, 1 в прилежащи територии на р. Чепинска, 2 в прилежащи територии на р. Луковица, земл. на гр. Велинград и територия горска, 1 в прилежащи територии на р. Хремница, територия горска, 1 в територия горска, собственост на ТП ДГС „Алабак“, близо до с. Рохлева. Извършено е почистване на 2 терена - горска територия по пътя за с. Юндола. Отпадъците са събрани в чували. Предстои извозването им.

Извършена е извънредна проверка на РПМ и ОПМ на р. Луда Яна и прилежащите й територии в землището на с. Пищигово, общ. Пазарджик за изпълнение на дадено предписание за почистване на замърсявания с отпадъци. Предписанието е изпълнено.

Извършена е извънредна проверка по сигнал за проблемно къмпиране и замърсяване с отпадъци около язовир „Широка поляна“. Експерти на РИОСВ-Пазарджик, съвместно с представител на ТП ДЛС „Широка поляна“, извършиха проверка в посочения район. Не се констатираха замърсявания с отпадъци, както и образувани нерегламентирани сметища около яз. „Широка поляна“.

Извършена е извънредна проверка на община Септември за последващ контрол на дадено предписание за почистване на замърсен с отпадъци терен на края ул. ,,Орфей“, в посока земеделски имоти. Установи се, че теренът е почистен от наличните отпадъци и не е допуснато последващо замърсяване.

Извършена е извънредна проверка на община Белово по сигнал за замърсяване с отпадъци на коритото на р. Яденица от извършени СМР в централната част на гр. Белово. Обходен е посочения в сигнала участък от реката - от моста на пл. ,,Освобождение“, до моста пред СУ,,Ал. Иванов Чапай“ в гр. Белово. Проверката не установи замърсяване с отпадъци.

Извършена е извънредна проверка на площадка за третиране и транспортиране на отпадъци на “МЛ - България"АД в гр. Пазарджик, във връзка с писмо на РЗИ за унищожаване на негодни за употреба лекарства и лекарствени продукти. Издадено е становище за унищожаването им.

**Последващ контрол –**

Извършен е последващ контрол за изпълнение на дадено предписание за почистване на констатирани замърсявания с отпадъци по РПМ и ОПМ в община Сърница. Дадените предписания са изпълнени.

**ОХВ и контрол на риска –** през м. август в направлението е извършена една планова проверка по ЗЗВВХВС и една извънредна проверка по ЗООС. Взето е участие в комплексна проверка на оператор без комплексно разрешително и в проверка на оператор с издадено КР.

Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 4 процедури по глава шеста от ЗООС за инвестиционни предложения, планове и програми.

Предоставена е информация, необходима за докладване за четиригодишен период - от 1 януари 2019 г. до 31 декември 2022 г., относно изпълнение на Решение 2014/896/EU на Комисията от 10 декември 2014 година, за определяне на формата за предаване на информацията от държавите членки за изпълнението на Директива 2012/18/ЕС на Европейския парламент и на Съвета, относно контрола на опасностите от големи аварии, които включват опасни вещества.

Извършена е планова проверка по ЗЗВВХВС на цех за дървообработване и импрегниране на дървен материал в гр. Велинград, стопанисван от „Природа Вууд“ ЕООД. На обекта има две линии за импрегниране на дървен материал. Използват се импрегниращи смеси. Проверени са съхранението и употребата на използваните материали. На място е налична актуална оценка на безопасността на съхранение на опасни химични вещества и смеси (ОХВС). Използваните материали и работни течности се съхраняват съгласно условията за съхранение, посочени в информационните листове за безопасност (ИЛБ). Спазени са общите и организационните изисквания за съхранение на ОХВС на Наредбата за реда и начина за съхранение на опасни химични вещества и смеси. Не са установени неидентифицирани употреби на вещества. Операторът е предоставил ИЛБ и информация за употребяваните материали в съответствие с изискванията на чл. 36 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH). Операторът поддържа доклад от извършена класификация на предприятието в съответствие с критериите по Приложение № 3 към ЗООС. Информацията в доклада отразява адекватно текущите условия в предприятието. Изпълнени са изискванията на чл. 103, ал. 1 от ЗООС.

Извършена е извънредна проверка по ЗООС на„ВИ-22“ АД - инсталация за производство на пелети в гр. Пазарджик във връзка със заповед на директора на РИОСВ-Пазарджик за налагане на преустановителна принудителна административна мярка. Извършено е пломбиране на пелет-пресата на инсталацията за производство на пелети.

**КР и екологична отговорност –** през м. август са извършени две планови проверки на оператори с издадено комплексно разрешително:

- „Екобулхарт“ ЕООД, с. Главиница - инсталация за грубо очистване на вторична хартия (велпапе и смесена) с произход от неопасен битов отпадък. Планова проверка в рамките на два дни по изпълнение на условията в комплексно разрешително № 599-Н0/2021 г., поправено с Решение № 599-Н0-И0-А0-ТГ1/2022 г. При проверката не са констатирани несъответствия с условията в издаденото комплексно разрешително и/ или с нормативната уредба по околна среда и на оператора не са давани предписания.

- “Грийнбърн” ЕООД, гр. Ловеч - депо за опасни отпадъци, площадка гр. Пещера. Планова проверка в рамките на два дни по изпълнение на условията в комплексно разрешително № 610-Н0/2022 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда. На оператора не са давани предписания.

Изготвени са: уведомителни писма и заповед до оператор и БД ИБР за предстояща комплексна проверка, обобщени списъци от завършили проверки, вътрешно становище за ИН с дадени указания във връзка с прилагане изискванията на гл. Седма, раздел II от ЗООС. На официалната страница на РИОСВ-Пазарджик са публикувани два доклада от завършили комплексни проверки на оператори с издадено КР.

**Екологична отговорност –** през м. август не са извършвани проверки на оператори, попадащи в приложното поле на ЗОПОЕЩ.

**ОВОС и ЕО –** през отчетния период от експертите на направление ОВОС и ЕО са извършени 7 проверки, от които 6 планови и 1 извънредна. В рамките на осъществения контрол няма дадени предписания и не са констатирани административни нарушения. В изпълнение на утвърдения план за контролна дейност са извършени 6 планови проверки по документи на поставени условия и мерки в 1 решение по ОВОС, на поставени условия в 3 Решения за преценяване на необходимостта от извършване на ОВОС и 2 проверки относно давността на издадени Решения за преценяване на необходимостта от извършване на ОВОС. Установено, че към момента:

* не е стартирала реализацията на ИП, за което е издадено решение по ОВОС № 1-1/2022 г. (дружеството все още не е сключило концесионен договор);
* поставените условия в издаденото решение № ПК-44-ПР/2015 г. за преценяване на необходимостта от извършване на ОВОС се изпълняват;
* поставените условия в решения № ПК-28-ПР/2021 г. и № ПК-55-ПР/2021 г. за преценяване на необходимостта от извършване на ОВОС са съотносими за следващ етап от реализацията;
* издаденото решение № ПК-04-ПР/2016 г. за преценяване на необходимостта от извършване на ОВОС е изгубило давност, а решение № ПК-17-ПР/2016 г. за преценяване на необходимостта от извършване на ОВОС е в сила, т.к. има издадено разрешение за строеж на обекта.

Извършена е извънредна проверка по документи във връзка с наблюдението и контрола при прилагането на Общия устройствен план на община Стрелча, съгласуван със Становище по ЕО № 1-1/2018 г., при която е одобрен входирания доклад за наблюдение и контрол при прилагането на Общия устройствен план (ОУП) на общината.

През м. август 2023 г. в РИОСВ-Пазарджик постъпиха 43 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 36 преписки за ИП и 13 преписки за планове и програми, съгл. Приложение 1 и 2 на ЗООС. 10 приключиха с краен акт - 2 решения за преценяване на необходимостта от извършване на ОВОС с характер „да не се извършва ОВОС“, 3 решения за преценяване на необходимостта от извършване на EО с характер „да не се извършва EО“ и 5 решения за прекратяване на процедури по ОВОС. Изготвени са 7 указания за следващи действия за провеждане на процедурите по реда на глава шеста от ЗООС (4 процедури по преценяване на ОВОС и 3 процедура по преценяване на ЕО), а 32 преписки, от които 25 във връзка с процедура по преценяване на ОВОС и 7 във връзка с процедура по ЕО, са в срок за отговор.

Във връзка с провеждане на процедурите по ОВОС и ЕО са изпратени 70 писма (в т.ч. уведомителни и напомнителни до възложителя, за допълнителна информация, за становища от БД ИБР, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

За подобряване координацията между институциите е взето участие в заседание на комисия по чл. 17 при ОД “Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. август, в резултат на упражнен контрол и дадени предписания от експерти на РИОСВ-Пазарджик, са почистени от отпадъци 26 терена в землищата на: гр. Ракитово (2), гр. Велинград (3), с. Рохлева(2), с. Кандови(1), в прилежащи територии на река Чепинска, земл. на с. Драгиново, общ. Велинград(8), в прилежащи територии на р. Чепинска(1), в прилежащи територии на р. Луковица, земл. на гр. Велинград и територия горска(2), в прилежащи територии на р. Хремница, територия горска(1), в територия горска, собственост на ТП ДГС „Алабак“, близо до с. Рохлева(1). Почистена е достъпната част на замърсен терен в землището на с. Рохлева и на два терена в горска територия, близо до с. Кандови. Извършено е почистване и на два терена горска територия по пътя за с. Юндола.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява изпълнението на реализацията на инвестиционните предложения, спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти/дейности без необходимите проведени процедури по реда на глава шеста от ЗООС.

*През м. август са* *постановени*: 2 решения за преценяване на необходимостта от извършване на ОВОС с характер „да не се извършва ОВОС“, 3 решения за преценяване на необходимостта от извършване на EО с характер „да не се извършва EО“, 5 решения за прекратяване на процедура по ОВОС и 4 решения по ОС.

*За периода са издадени:* 1 разрешение за извършване на дейности по третиране на отпадъци на основание чл. 73, ал. 4 от ЗУО; 1 решение за прекратяване на действието на разрешение за извършване на дейности по третиране на отпадъци; 2 РД за извършване на дейности по транспортиране на отпадъци на основание чл. 78, ал. 10 от ЗУО; 6 РД за извършване на дейности по събиране и транспортиране на отпадъци на основание чл. 79, ал. 1 от ЗУО; 1 решение за отказ от издаване на РД за извършване на дейности по транспортиране на отпадъци; 1 решение за отказ от изменение и допълнение на РД за извършване на дейности по транспортиране на отпадъци; 1 решение за прекратяване на действието на РД за извършване на дейности по транспортиране на отпадъци, 1 становище за върнати работни листове за класификация на отпадъци, становище до РЗИ-Пазарджик за унищожаване на негодни за употреба лекарства и лекарствени продукти с изтекъл срок на годност.

**Обществеността –** през м. август 2023 г. РИОСВ-Пазарджик отговори на пет заявления от физически лица за достъп до обществена информация. Заявителите получиха пълен достъп до исканата информация.